# ZSÓTÉR PÁL GYERMEK és IFJÚSÁGI ÖSZTÖNDÍJ

**a 2022/23-as tanévre**

Pályázhatnak a **Mozgásjavító Óvoda, Általános Iskola, Gimnázium, Kollégium, Egységes Gyógypedagógiai Módszertani Intézmény tanulói és** a „Mozgásjavító” utazó pedagógusai által, az aktuális tanévben **a főváros területén működő többségi-befogadó iskolákban** az integráció keretében ellátott tanulók az alábbi kategóriákban:

* **alsó tagozat** 3. és 4. osztályos tanulói,
* **felső tagozatos** (5 - 8. osztályos) diákok,
* **középiskolás** (9 - 12. osztályos) diákok.

Az ösztöndíj minden pályázati kategóriában személyenként csak egyszer nyerhető el.

E pályázatban nem kizáró ok, ha a Zsótér Pál Alapítvány más címen kiírt és ott nyertes pályázatán már támogatásban részesült a diák.

**A pályázatok beérkezési határideje: 2022. május 19.**

**A pályázatok elkészítésének módja:**

Az **alsó tagozatos** diákokra az osztályfőnökök és az utazó tanárok tehetnek javaslatot a mellékelt „Tanulói pályázati lap” kitöltésével.

A **felső tagozatos** és a **középiskolás** diákoknak maguknak kell elkészíteni az ösztöndíjpályázatukat a maguk által szabadon választott módon. Ez történhet a mellékelt „Tanulói pályázati lap” kitöltésével, vagy bármilyen egyéb digitális módszer és technika igénybevételével: videó vagy hangfelvétel készítéssel, digitális prezentáció benyújtásával stb. a megadott határidőig.

**A pályázatok benyújtásának módja:**

* Az **írásban***,* a „Tanulói pályázati lap” kitöltésévelkészült pályázatoknak az alapítvány nevére és címére (1145 Budapest, Mexikói út 60.) kell beérkeznie zárt borítékban, vagy e-mailen a zsoter@mozgasjavito.com e-mail címre.
* A **digitálisan** (videó- vagy hangfelvétel, prezentáció) elkészített pályázatokat a zsoter@mozgasjavito.com címre kell elküldeni, az emailhez csatolni kell a „Tanulói pályázati lap”-ot, annak első 4 pontját kötelezően kitöltve.

**Felső tagozatos**, ill. **középiskolás** pályázók esetén az osztályfőnökök (*integrációban tanulók esetében az osztályfőnök mellett az utazótanár is*) a pályázat mellé meg kell, hogy tegyék a mellékelt adatlap kitöltésével a támogató vagy elutasító javaslatukat. Ezt zárt borítékban az alapítvány nevére és címére, vagy a zsoter@mozgasjavito.com címre kell eljuttatniuk, a pályázat csak ezzel a javaslattal válik érvényessé.

**Kiosztható ösztöndíjak száma:**

Alsó tagozaton 1 fő, felső tagozaton 2 fő, középiskolás pályázók közül 2 fő részére ítélhető meg ösztöndíj folyósítása.

**A pályázatok elbírálásának módja:**

A pályázatokat egy 5 fős, független bizottság véleményezi május 24-ig és tesz javaslatot a nyertesek személyére. A bizottság összetétele: 1 fő a Zsótér Pál Alapítvány kuratóriumából, 1 fő a Mozgásjavító EGYMI vezetőségéből, 1 fő szakos tanár, 1 fő gyógypedagógus és az MDSE elnöke.

A bizottságnak jogában áll adott évben nem javasolni, vagy a meghatározott keretnél kevesebb személyt javasolni az ösztöndíjra a beérkezett előterjesztések alapján.

A kapott javaslat alapján a kuratórium a május 26-i kuratóriumi ülésén határoz az ösztöndíjak odaítéléséről.

**Díjazás:**

A díjazottak a következő tanév tíz hónapja során két alkalommal (karácsony előtt és a nyári szünet megkezdése előtt, de ettől egyéni kérés alapján el lehet térni) kapják meg az ösztöndíjat, amely

|  |  |
| --- | --- |
| alsó tagozatos tanulónál | 30.000,-Ft/félév |
| felső tagozatos tanulóknál fejenként | 50.000,-Ft/félév |
| középiskolás tanulóknál fejenként | 80.000,-Ft/félév |

**A nyertesek kihirdetése:**

Az ösztöndíjak nyilvános és ünnepélyes kihirdetése az intézmény tanévzáró ünnepségén történik. Amennyiben a körülmények ezt nem teszik lehetővé, úgy az ünnepélyes átadóra a 2022/23-as tanév évnyitóján kerül sor.

A nyertesek neve (osztályuk feltüntetésével) megjelenik az alapítvány és a Mozgásjavító EGYMI kommunikációs csatornáin (weboldal, FB oldal, faliújság).

Budapest, 2022. 04. 20.

 Szily Krisztina

a Zsótér Pál Alapítvány kuratóriumának elnöke

Melléklet: Tanulói pályázati lap

A tanulói pályázathoz kapcsolódó osztályfőnöki adatlap

A tanulói pályázathoz kapcsolódó utazótanári adatlap

**Tanulói pályázati lap**

1. Pályázat kategóriája \*: Zsótér Pál Gyermek Ösztöndíj, alsó tagozat (3-4. évfolyam)

 Zsótér Pál Gyermek Ösztöndíj, felső tagozat

 Zsótér Pál Ifjúsági Ösztöndíj, középiskola

 \* A megfelelő pályázat nevét aláhúzással kell jelölni!

1. Pályázó neve:………………………………………………………………………………….osztálya:…………….....

 Integrációban tanuló diák esetén az iskolája neve, címe:

 …………………………………………………………………………………………………………………………………………

…………………………………………………………………………………………………………………………………………

1. Pályázó aláírásával nyilatkozik az alábbiakról:

 A pályázat kiírási feltételeit megismertem és elfogadom.

Hozzájárulok, hogy a pályázatban megadott személyes adataimat a Zsótér Pál Alapítvány kuratóriuma az adatvédelmi szabályzata betartásával kezelje. A pályamunkák 1 év után megsemmisítésre kerülnek. Az adatvédelmi szabályzat megismerhető itt: <https://zsoteralapitvany.hu/dokumentumok/>, Adatkezelési tájékoztató

1. A pályázaton részt kívánok venni, az alábbi indoklás alapján:

 **Közösségért végzett munkám** *(amely az elbírálásban elsődleges szerepet játszó tényező*):

* osztály és iskolai szintű (házi versenyek, program szervezés, társaknak segítés, DÖK stb.)
* iskola hírnevének növelése (iskolán kívüli versenyeredmények, fellépéseken, bemutatókon való részvétel stb.)
* társadalmi szintű példamutatás (országos versenyeken, eseményeken részvétel)

**Tanulmányi eredményem** *(amely az elbírálásban másodlagos szerepet játszó tényező*)**:**

Megtesz-e a tanuló minden tőle telhetőt, hogy képességeinek megfelelő szintet érjen el tanulmányi eredményében?

**Szociális hátterem** *(az elbírálásban harmadlagos szerepet játszó tényező*)

*CSAK A KÖZÉPISKOLÁSOK ÁLTAL KITÖLTENDŐ!*

**A pályázó jövőképe, ennek kapcsolódása az ő eddigi tevékenységeihez:**

**További indokaim**:

Hely, dátum: ………………………..

 ………………………………………….…………………

 pályázó aláírása

**A tanulói pályázathoz kapcsolódó**

**OSZTÁLYFŐNÖKI ADATLAP**

|  |  |
| --- | --- |
| **Pályázó neve:** |  |
| **Pályázó osztálya:** |  |
| **Pályázó tanuló jellemzése:****Osztályfőnök támogató vagy elutasító javaslata indoklással:**A pályázatot támogatom / nem támogatom (a megfelelő aláhúzandó) az alábbi indoklással: |

Budapest, …………………………..

……………………………………………… …………………………………………

 Osztályfőnök neve Osztályfőnök aláírása

**A tanulói pályázathoz kapcsolódó**

**UTAZÓTANÁRI ADATLAP**

|  |  |
| --- | --- |
| **Pályázó neve:** |  |
| **Pályázó iskolája, osztálya:** |  |
| **Pályázó tanuló jellemzése:****Utazótanári támogató vagy elutasító javaslata indoklással:**A pályázatot támogatom / nem támogatom (a megfelelő aláhúzandó) az alábbi indoklással: |

Budapest, …………………………..

…………………………………………… …………………………………………………..

 Utazótanár neve Utazótanár aláírása